Minareto tiltas

Minareto tiltas – pėsčiųjų tiltas, nutiestas per Dotnuvėlę šalia Kėdainių minareto, miesto šiaurinėje dalyje. Patenka į valstybės saugomos Kėdainių dvaro sodybos teritoriją. Buvusio dvaro parke pastatytas naujas tiltas per upę į kairįjį krantą, kur stovi minaretas, leisdamas lankytojams iš parko patekti prie lankytino objekto.Kėdainių rajono savivaldybės strateginis plėtros planas iki 2020 metų. 4.4. Kultūros paveldas lrs.lt

 Istorija 

Tarpukaryje netoli šios vietos stovėjo medinis pėsčiųjų tiltas, kuriuo dvaro šeimininkai ir svečiai patogiai pasiekdavo minaretą.Kėdainių dvaro parkas, tiltas per Dotnuvėlę ir mečetės statinių kompleksas, 1939 m. limis.ltTiltas per Dotnuvėlę Kėdainių dvaro parke, XX a. 4 deš. limis.lt Buvo aukštai iškeltas ant rąstinių atramų, jungė upės slėnio krantus.

Pagal 1978 m. paruoštą projektą, miesto parkas dalinai performuotas ir pritaikytas rekreacinėms miesto gyventojų ir svečių reikmėms, restauruotas minaretas. Susisiekimas tarp parko dalių skirtinguose Dotnuvėlės krantuose buvo numatytas ties traukos objektu – minaretu, atkuriant takų, kelių tinklą, pritaikytą pėstiesiems ir dviratininkams. Taip pat suplanuotas patogus ir saugus pėsčiųjų patekimas į parką iš netoliese (200 m) įsikūrusios geležinkelio stoties.Kėdainių dvaro sodybos specialusis planas. 1.3 Tūrinė–erdvinė kompozicija lrs.lt

Parkas atnaujintas ne kartą. Paskutinį kartą 2008 m. savivaldybė investavo 2,5 mln. litų. Buvo išvalytas Dotnuvėlės upelis ir tvenkiniai, pastatytas pėsčiųjų-dviračių tiltelis per upelį į minaretą, rekonstruoti du tilteliai į salas.Kėdainių senamiesčio paveldo objektų atstatymas [...] kedainiai. lt 2006-08-01 - 2008-09-01

Tiltas įrengtas slėnyje suformavus žemių pylimą. Virš upės vagos įrengta plieninė pusapsktritė perdanga, sutvirtinta betoniniais apvadais iš kraštų. Ant tilto patiestas betoninių trinkelių grindinys, įrengta atokvėpio vieta, šonuose įtaisyti metaliniai turėklai. Pylimo šlaitai sutvirtinti lauko rieduliais. Bendras tilto ilgis – apie 29 m.Minareto tiltas maps.lt

 Šaltiniai 

Kategorija:Kėdainių statiniai
Kategorija:Lietuvos pėsčiųjų tiltai
Kategorija:Kėdainių rajono tiltai